ફિફા વર્લ્ડકપમાં બીજી ક્વાર્ટર ફાઈનલ મેચમાં બેલ્જિમયમે ટૂર્નામેન્ટ જીતવા માટેના દાવેદાર બ્રાઝીલને 2-1થી હરાવતા સન્નાટો છવાઈ ગયો હતો. આ સાથે જ બેલ્જિયમે સેમિફાઈનલમાં સ્થાન પાક્કું કરી લીધું હતું અને પ્રથમ ક્વાર્ટરફાઈનલના વિજેતા ફ્રાંસ સામે તે ટકરાશે. બેલ્જિયમની જીતના હીરો કેવિન ડિ બ્રૂયના રહ્યો હતો, જેણે પ્રથમ હાફમાં ગોલ ફટકારીને બેલ્જિયમને મજબૂત સ્થિતિમાં લાવી દીધું હતું. આ ઉપરાંત બ્રાઝિલના ફર્નાન્ડિનોએ સેલ્ફ ગોલ કર્યો હતો. રોમેલુ લુકાકુ દ્વારા અપાયેલા સુંદર પાસને બ્રુયનાએ ગોલ કરી પ્રથમ હાફમાં જ 2-0ની સરસાઈ મેળવી હતી.